Diari Oficial de la Generalitat Valenciana


Sumari del DOGV 7267, del 06-05-2014 (2014/3783)

Informació pública sobre declaració de necessitat d'ocupació temporal dels terrenys afectats pel permís d'investigació «Santa Bàrbara» núm. 2925, en Santa Magdalena de Polpís i Cervera del Maestre (Castellón). Expedient número JUEXPR/2013/1/12.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7267

Data del DOGV
:   06-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/3783


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública sobre declaració de necessitat d'ocupació temporal dels terrenys afectats pel permís d'investigació «Santa Bàrbara» núm. 2925, en Santa Magdalena de Polpís i Cervera del Maestre (Castellón). Expedient número JUEXPR/2013/1/12. [2014/3783]  
L'entitat Mármoles Serrat, SL, amb domicili social en la Rambla d'Alcalà, s/n, de Santa Magdalena de Polpís, CP 12651 i CIF S28084001, titular del permís d'investigació «Santa Bàrbara» núm. 2925, en els termes municipals de Santa Magdalena de Pulpis i Cervera del Maestre, ha sol·licitat la iniciació d'expedient d'ocupació temporal dels terrenys necessaris per a l'emplaçament dels treballs d'investigació i servicis corresponents, afectats per l'esmentat permís d'investigació, en les finques detallades al final d'este anunci, a l'empara del que disposa la Llei d'Expropiació Forçosa, de 16 de desembre de 1954, i el seu Reglament, aprovat per Decret de 26 d'abril de 1957.  
  
De conformitat amb els articles 104 de la Llei 22/1973, de 21 de juliol, de Mines, i 130 del Reial Decret 2857/1978, de 25 d'agost, pel qual s'aprova el Reglament General per al Règim de la Mineria, l'atorgament del permís d'investigació porta implícita la declaració d'utilitat pública als efectes de la seua inclusió en els apartats 1 i 2 de l'article 108 de la Llei d'Expropiació Forçosa. El permís d'investigació «Santa Bàrbara» núm. 2925 va ser atorgat per resolució de la Direcció General d'Indústria i Innovació de la Conselleria d'Indústria, Comerç i Innovació de 16 de novembre de 2009, presentant el pla de labors per al primer any d'investigació del 16 de febrer de 2010.  
  
Completada la documentació necessària per a la tramitació de l'expedient d'ocupació temporal dels terrenys afectats per l'esmentat permís d'investigació, i per a la declaració de necessitat d'ocupació temporal, s'informa als titulars dels drets afectats i a qualsevol persona, perquè en el termini de vint dies hàbils, comptat des de l'endemà de la publicació d'este anunci, puguen aportar les dades que permeten la rectificació dels possibles errors en la descripció dels béns i drets afectats, o oposar-se, per raons de fons o forma, a la necessitat d'ocupació temporal, assenyalant els fonaments d'esta i indicant, en este cas, els motius pels quals haja de considerar-se preferent l'ocupació temporal d'altres béns distints i no compresos en la relació, com més convenient al fi que es perseguix.  
  
  
Les al·legacions i els documents es poden presentar en este Servici Territorial d'Energia, carrer Cavallers, 8, 12912 Castelló de la Plana, o per qualsevol procediment dels previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les labors d'investigació previstes consistixen en: 7 sondejos mecànics amb recuperació de testimoni. Els 7 sondejos s'ubiquen sobre els terrenys dels quals se sol·licita l'ocupació temporal. Les labors mecàniques requeriran una superfície de 10 x 10 m i per a l'accés a estes s'indiquen les distàncies a recórrer (pla datat al juny de 2012) per un ample de 3 m per a facilitar el pas de maquinària.  
  
Castelló de la Plana, 3 d'abril de 2014.- El cap del Servici Territorial d'Energia: Jorge Azuara Roca.